വിദ്യാര്ഥികള്ക്ക് ആദരം ചാവക്കാട്: എസ്എസ്എല്സി പരീക്ഷയില് ഉന്നതവിജയം നേടിയവരെ ആദരിച്ചു. എംപി എഡ്യുക്കെയര് പദ്ധതിയും നഗരസഭ 11ാം വാര്ഡ് യുഡിഎഫ് കമ്മിറ്റിയും ചേര്ന്ന് കോണ്ഗ്രസ് വാര്ഡ് പ്രസിഡന്റ് അന്തരിച്ച രമേശ് വാറണാട്ടിന്റെ സ്മരണയ്ക്കായി നടത്തിയ അവാര്ഡ്ദാനം ടി.എന്. പ്രതാപന് എംപി ഉദ്ഘാടനം ചെയ്തു. വാര്ഡിലെ മുഴുവന് വിദ്യാര്ഥികള്ക്കും പഠനോപകരണ വിതരണവും നടത്തി. കേരള കോണ്ഗ്രസ് ജില്ലാസെക്രട്ടറി ഇ.ജെ. ജോസ് അധ്യക്ഷനായിരുന്നു. നഗരസഭ പ്രതിപക്ഷ നേതാവ് കെ.വി. സത്താര്, കോണ്ഗ്രസ് ജനറല് സെക്രട്ടറി ജമാല് താമരത്ത്, അഫ്സല് കാക്കിരിക്കൂട്ടം, കെ.എച്ച്. ഷാഹു, ഫായിസ് ജോയ്, സൗജത്ത് നിയാസ്, നിയാസ് കാക്കിരിക്കൂട്ടം, അദീര് ഷറഫു എന്നിവര് പ്രസംഗിച്ചു. പുന്നയൂര്ക്കുളം: ആറ്റുപുറം സെന്റ് ആന്റണീസ് യൂണിറ്റിന്റെ നേതൃത്വത്തില് ഉന്നത വിജയം നേടിയ വിദ്യാര്ഥികളെ ആദരിച്ചു. പ്രസിഡന്റ് വി.ജെ. ജോബി മെമന്റോ വിതരണവും സെക്രട്ടറി എ. വി. ജോസ് കാഷ് വിതരണവും നടത്തി. ടി.എല്. സണ്ണി അധ്യക്ഷത വഹിച്ചു. വി.കെ. ജോര്ജ്, ഒ.കെ. ജേക്കബ്, ജെസി വിന്സെന്റ് , രഹുല് ജോഷി എന്നിവര് പ്രസംഗിച്ചു. ചേര്പ്പ്: എസ്എസ്എല്സി, പ്ലസ്ടു പരീക്ഷകളില് ഉന്നത മാര്ക്ക് ലഭിച്ച വിദ്യാര്ഥികളെ ചേര്പ്പ് യൂത്ത് കെയര് അനുമോദിച്ചു. കെപിസിസി ട്രഷറര് കെ.കെ. കൊച്ചുമുഹമ്മദ് ഉപഹാരം നല്കി. പഞ്ചായത്ത് അംഗം ധന്യ സുനില്, സിഎസ്സി ബാങ്ക് ഡയറക്ടര് റീജാ ജോണി, ഷനില് പെരുവനം, കെ.ആര്. പിയൂസ്, പ്രസാദ് കിഴക്കൂട്ട്, കെ.എ. നിഷാദ് എന്നിവര് പങ്കെടുത്തു. വെണ്ടകൃഷി ആരംഭിച്ചു പാലിയേക്കര: ഡിവൈഎഫ്ഐ മേഖല കമ്മിറ്റിയുടെ നേതൃത്വത്തില് വെണ്ടകൃഷി ആരംഭിച്ചു. പച്ചക്കറിക്കൃഷി വ്യാപന പദ്ധതിയുടെ ഭാഗമായി 15 സെന്റ് സ്ഥലത്താണ് വെണ്ടകൃഷി നടത്തുന്നത്. നെന്മണിക്കര പഞ്ചായത്ത് പ്രസിഡന്റ് ടി.എസ്. ബൈജു ഉദ്ഘാടനം ചെയ്തു. മേഖല പ്രസിഡന്റ് കെ.ഡി. വിഷ്ണുദാസ് അധ്യക്ഷത വഹിച്ചു.